Comença el Campus Obert a la ciutadania
20 d’octubre 2022

El Campus Obert a la Ciutadania obri enguany les seues portes, amb un programa que intenta ser més pròxim, que abasta temàtiques per a la millora de la comunicació col·lectiva i de la salut física i mental. El seu objectiu és apropar els serveis a la ciutadania per construir, avançar, cooperar, incloure i sumar.

La inauguració del curs serà el dilluns, 24 d’octubre en el Centre Cívic a les 19 hores amb la conferència _Literatura i benestar emocional_ d’Irene Rodrigo, col·laboradora d’Àpunt.

El Campus Obert ha programat 59 activitats: cursos de llarga durada, tallers monogràfics, tallers lliures, tallers conveniats amb la UJI, xerrades i seminaris amb més de 1.000 alumnes matriculats. Com la pretensió és donar cabuda a tot l’alumnat que s’ha matriculat, hores d’ara encara estan completant-se els cursos en els quals hi ha places vacants. I la matrícula es mantindrà oberta fins completar el nombre màxim d’alumnat permés en cada curs. Es pot consultar les places vacants en el següent enllaç  [https://aytosagunto.apuntate.online/pio/](https://aytosagunto.apuntate.online/pio/)

Les classes començaran al llarg d’esta setmana i la propera. Si alguna persona està interessada pot telefonar al Campus: 96 2655868/666178647. Les activitats com sempre, s’impartiran en diferents espais del municipi: Centre Cívic, Casa Municipal de Cultura, CC. Mario Monreal, Centre Social “los Claveles”, Casal Jove de Sagunt, Casal Jove del Port i l’EPA.

![](/media/qevpz2ap/mª-josep-soriano-3-2020-10-14.jpg?width=303&height=202&mode=max)La regidora, Maria Josep Soriano ha explicat que «**aquest curs volem que l’alumnat siga més partícip dintre del projecte ‘Sagunt, ciutat educadora’. Per això, els proposem ser CREACTIVES. Aquest serà un espai obert on es gravaran vídeos curts explicant, experiències, es promocionarà el voluntariat pel valencià i la participació en els esdeveniments culturals, mediambientals o esportius de l’ajuntament i per suposat, recollirà tots els seus suggeriments**».

![](/media/jjin0s5z/invitació-sessió-inaugural-coc.jpg?width=778.2114975159687&height=850)

*   [](http://www.facebook.com/sharer.php?u=https://aytosagunto.es/va/actualitat/comenca-el-campus-obert-a-la-ciutadania/ "Facebook")
*   [](http://twitter.com/share?url=https://aytosagunto.es/va/actualitat/comenca-el-campus-obert-a-la-ciutadania/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-el-campus-obert-a-la-ciutadania/ "Linked In")
*   [](mailto:?body=https://aytosagunto.es/va/actualitat/comenca-el-campus-obert-a-la-ciutadania/)